

Broj: 05-12/23

Podgorica,16.05.2023.godine

***ZAJEDNICA OPŠTINA CRNE GORE***

***ODBOR ZA DRUŠTVENE DJELATNOSTI***

***A N A L I Z A***

***O SREDSTVIMA KOJE SU IZDVAJALE JEDINICE LOKALNE SAMOUPRAVE ZA USLUGE I DAVANJA IZ OBLASTI SOCIJALNE I DJEČJE ZAŠTITE ZA PERIOD 2020-2022. GODINE***

***UVOD***

Kako je u toku rad na pripremi ***Strategije razvoja sistema socijalne i dječje zaštite 2023. - 2027. godine***, ***Zakona o socijalnoj i dječijoj zaštiti*** i izmjena ***Pravilnika o visini sredstava za razvoj, odnosno finansiranje usluga socijalne i dječje zaštite i kriterijumima za njihovu raspodjelu***, Zajednica opština Crne Gore je odlučila da izradi ***Analizu o sredstvima koje su izdvajale jedinice lokalne samouprave za usluge i davanja iz oblasti socijalne i dječije zaštite za period 2020-2022. godine.***

Sekretarijat Zajednice opština pripremio je ***Upitnik*** na osnovu kojeg su pribavljenipodaci i informacije iz opština koji će poslužiti kao osnova za izradu Analizu o sredstvima koje su izdvajale jedinice lokalne samouprave za usluge i davanja iz oblasti socijalne i dječije zaštite za period 2020-2022. godine. Sadržaj Upitnika je strukturiran na način da su navedene usluge i vrste materijalnih davanja iz oblasti socijalne i dječje zaštite koje obezbjeđuju opštine u tri podgrupe, i to:

***Usluge*** - pomoć u kući (geronto servis), dnevni boravak, narodna kuhinja, odmor i rekreacija djece, stanovanje uz podršku, smještaj u prihvatilište – sklonište i stanovanje za socijalno ugrožena lica;

***Materijalna davanja iz socijalne zaštite*** - jednokratne pomoći i subvencije u plaćanju komunalnih usluga koje pružaju javna preduzeća (DOO) koja osniva opština;

***Materijalna davanja iz dječje zaštite*** - pomoć za novorođeno dijete, pomoć za nabavku školskog pribora i udžbenika, pomoć u liječenju.

Poseban dio Upitnika odnosio se na troškove Dnevnih centara za djecu i omladinu sa smetnjama i teškoćama u razvoju, po konkretnim stavkama i to: zarade stručnog kadra, zarade administrativnog kadra, troškove prevoza, troškove ishrane i tekuće troškove, kao i podatak koliko su lokalne samouprave uložile u izgradnju Dnevnog centra, uključujući oslobađanje od naknada za komunalno opremanje zemljišta i druge troškove.

U Upitnik je trebalo navesti iznos koji je izdvojen za svaku konkretnu uslugu/davanje u protekle tri godine.

Utvrđena forma i sadržaj Upitnika je dostavljen svim opštinama, adresiran na sekretarijate za finansije i sekretarijate za društvene djelatnosti.

Svih 25 jedinica lokalne samouprave je dostavilo odgovor na Upitnik.

Na ovaj način će dobijene informacije pokazati koliko opštine učestvuju u obezbjeđivanju usluga socijalne i dječje zaštite i da li postoji trend povećanja ili smanjenja finansijskog izdvajanja, a samim tim i potreba za ovim uslugama na lokalnom nivou.

***Svrha istraživanja*** jeste utvrđivanje doprinosa lokalnih samouprava socijalnoj inkluziji ranjivih i marginalizovanih grupa i njihovo osnaživanje za aktivno učešće u društvenom životu lokalne zajednice.

Prikupljeni su podaci o stanju učešća svih lokalnih samouprava u finansiranju usluga socijalne i dječje zaštite. Odbor za društvene djelatnosti je izvršio tehničku obradu podataka i pripremio grafičke prikaze na osnovu dobijenih podataka i informacija po Upitniku.

***REZULTATI ANALIZE***

Rezultati Analize potvrđuju da opštine za ove namjene izdvajaju ***značajna sredstva,*** iako shodno Zakonu o lokalnoj samoupravi i drugim propisima nemaju imperativne nadležnosti u oblasti socijalne i dječje zaštite, već da u skladu sa mogućnostima učestvuju u pružanju usluga socijalne i dječje zaštite.

***USLUGE***

Tokom 2020.godine, izdvajanja za ***usluge*** u oblasti socijalne i dječje zaštite na nivou svih opština iznosila su 3.606.774,81 eura, za 2021.godinu 3.970.208,45 eura, a u 2022. godini iznosila su 4.571.149,86 eura, dakle u protekle tri godine ukupno 12.148.133,12 eura.

Dakle, u 2020. godini opštine su za usluge u oblasti socijalne i dječje zaštite izdvojile oko ***3,5 miliona eura***, a u 2021. godini ***oko 4 miliona eura,*** a u 2022. godini ***oko 4,5 miliona eura,*** dakle ***ukupno preko 12 miliona eura***. Ovaj podatak pokazuje trend rasta ulaganja lokalnih samouprava u usluge socijalne i dječje zaštite iz godine u godinu, što ukazuje na povećanu potrebu za pružanjem ovih usluga u lokalnoj zajednici. Takođe, ovo ukazuje na povećan nivo senzibilnosti i odgovornosti opština prema ranjivim kategorijama društva i korisnicima usluga.

U izdvajanjima za ***usluge*** u oblasti socijalne i dječje zaštite, opštine najviše izdvajaju za uslugu ***dnevnog boravka za djecu sa smetnjma u razvoju***, pa su u 2020. godini izdvojile 1.957.569,92 eura, u 2021. godini 2.230.208,93 eura, a u 2022. godini 2.721.274,36 eura, dakle u prethodne tri godine 6.909.053,21eura. Ovi podaci ukazuju da su opštine uvećavale iznos sredstava koje su ulagale u pružanje usluge dnevnog boravka.

Nakon usluge dnevnog boravka koja se pruža u dnevnim centrima, lokalne samouprave su najviše izdvajale za ***uslugu narodne kuhinje***, u prethodne tri godine 1,483,797.38 eura, i ***uslugu pomoć u kući*** u prethodne tri godine 1,126,588.65 eura.

***Uslugu narodne kuhinje*** pružaju ***opštine Bar, Berane, Danilovgrad, Nikšić, Podgorica i Ulcinj***, a ***uslugu pomoć u kući opštine Andrijevica, Bar, Bijelo Polje, Danilovgrad, Kotor, Nikšić, Petnjica, Plav, Pjevlja, Podgorica, Tivat, Herceg Novi i Cetinje***. Ove usluge lokalne samouprave pružaju i finansiraju uglavnom samostalno, pa bi trebalo razmotriti model budućeg finansiranja.

***DNEVNI CENTRI***

Prema zvanično dobijenim podacima iz svih jedinica lokalne samouprave, koji su dostavljeni Zajednici opština, opštine su za dnevne centre za djecu sa smetnjama i teškoćama u razvoju u 2020. godini izdvojile 1.622.694,63€, u 2021. godini 1.875.032,29€, a u 2022. godini 2.236.283,19 €, dakle, u protekle tri godine 5.734.010,11€, odnosno ***oko 6 milona eura.*** Ovo podaci ukazuju na trend rasta troškova u dnevnim centrima, a samim tim i na potrebu većeg učešća države u ukupnim troškovima dnevnih centara.

Prema dobijenim podacima, najviše sredstava u troškovima dnevnih centara se izdvaja za zarade stručnog kadra, pa je u 2020. godini izdvojeno 1.050.104,60eura, u 2021.godini 1.281.551,22eura, a u 2022. godini 1.444.138,71eura, dakle u prethodne tri godine 3.775.794,53eura.

Takođe, prema raspoloživim podacima, opštine su ***uložile*** ***preko 1,5 milona eura*** za izgradnju dnevnih centara koz učešće za izgradnju, vrijednost ustupljenog zemljišta i visine oslobađanja naknade za komunalno opremanje građevinskog zemljišta.

Prema odgovorima na Upitnik koji je Zajednica opština uputila svim jedinicama lokalne samouprave vezno i za predlog procenta učešća lokalne samouprave u ukupnim troškovima Dnevnog centra, od ukupno dostavljenih odgovora na ovo pitanje, taj ***predlog procenta iznosi oko 30%.***

***DAVANJA***

Za ***materijalna davanja*** je tokom 2020. godine izdvojeno 2.554.438,41 eura, u 2021.godini 2.433.758,03 eura, a u 2022. godini 2.376.347.57 eura, dakle u protekle tri godine ukupno 7.364.544,01 eura.

Dakle, u 2020. godini opštine su za materijalna davanja ***preko 2,5 miliona eura***, u 2021. godini ***oko 2,5 miliona eura*** a u 2022. godini ***oko 2 milona eura***. Ova podatak pokazuje trend smanjenja iznosa za materijalna davanja, a kako se iznosi za usluge iz godine u godinu povećavaju, može se zaključiti da se potrebe iz obasti socijalne i dječje zaštite zadvoljavaju kroz pružanje usluga prije nego kroz jednokratna davanja.

Kada je riječ o izdvajanjima ***po osnovu materijalnih davanja***, može se zaključiti da opštine najviše izdvajaju ***za jednokratne pomoći*** i to 845.132,73 eura u 2020. godini, 959.568,2 eura u 2021. godini i 776.413,36 eura u 2022. godini. Na drugom mjestu je ***pomoć za novorođeno dijete,*** za koje su opštine u prethodne tri godine izdvojile ***2.581.114,29 eura***.

Izdvajanja po osnovu ***subvencija u plaćanju usluga*** odnose se na četiri opštine koje su i dostavile ove podatke i to: ***Berane, Bijelo Polje, Kotor i Pljevlja***, koje su za ovu namjenu izdvojile u prethodne tri godine ukupno **654,721.97 eura**.

***Za usluge u oblasti socijalne i dječje zaštite i davanja ukupno*** opštine su u 2020. godini izdvojile oko 6 miliona eura (6.161.213,22 eura), u 2021. godini oko 6,5 miliona eura (6.403.966,48 eura), a u 2022. godini oko 7 miliona eura (6.947.497,43 eura), dakle ukupno ***oko 20 miliona eura (19.512.677,13 eura) u prethodne tri godine***.

***ZAKLJUČAK***

Rezultati Analize pokazuju da, iako zakonskim propisima opštine nemaju imperativne nadležnosti u oblasti socijalne politike, izdvajaju značajna sredstva po osnovu pružanja usluga socijalne i dječje zaštite i socijalnih davanja, što ukazuje na osjećaj senzibiliteta i odgovornosti lokalnih vlasti prema potrebama svojih građana.

I pored brojnih finansijskih problema sa kojima se suočava najveći broj opština u Crnoj Gori, izdvajanja za ove namjene pokazuju trend rasta.

Analiza o sredstvima koje su izdvajale jedinice lokalne samouprave za usluge i davanja iz oblasti socijalne i dječje zaštite za period 2020-2022. godine, biće dostavljena Ministarstvu rada i socijalnog staranja, Odboru za ljudska prava i slobode Skupštine Crne Gore a objaviće se i na sajtu Zajednice opština Crne Gore.

Rezultati Analize treba da posluže kao osnova za dalja istraživanja svim subjektima koji se bave problematikom socijalnih usluga i davanja, a prvenstveno lokalnim samoupravama, koje, uz nadležna ministarstva, daju značajan doprinos u obezbjeđenju usluga socijalne i dječje zaštite.

Analiza će poslužiti Odboru za društvene djelatnosti da utvrdi Izjašnjenje na Predlog ***Pravilnika o visini sredstava za razvoj, odnosno finansiranje usluga socijalne i dječje zaštite i kriterijumima za njihovu raspodjelu.*** Takođe,rezultati Analize će poslužiti za predlaganje mjera i aktivnosti u ***Strategiji razvoja sistema socijalne i dječje zaštite 2023. - 2027. godine*** koje mogu realizovati lokalne samouprave***,*** kao i stava u pogledu izmjena odredbi koje se tiču nadležnosti lokalnih samouprava i izvora finansiranja usluga socijalne i dječje zaštite u pripremi ***Zakona o socijalnoj i dječjoj zaštiti.***

Posebno, rezultati ove Analize će poslužiti i za utvrđivanje održivog modela finansiranja dnevnih centara u kojem je potrebno utvrditi procenat učešća države i procenat učešća lokalne samouprave u finansiranju troškova dnevnih centara.

Sastavni dio Analize učešća lokalnih samouprava u finansiranju usluga socijalne i dječje zaštite su Upitnik i tabelarni prikaz o izdvajanjima po opštinama za svaku uslugu i materijalno davanje u prethodne tri godine, kao i tabelarni prikaz troškova dnevnih centara.

Analizu sačinio Odbor za društvene djelatnosti:

- ***Ivana Vučinić***, Glavni grad Podgorica

- ***Savo Borozan***, Prijestonica Cetinje

- ***Dina Mustajbašić***, Opština Bijelo Polje

- ***Ana Zembalić Pištalo***, Opština Herceg Novi

- ***Mladen Stijović***, Opština Berane

- ***Milijana Ašanin***, Opština Šavnik

***- Ivana Nedović,*** sekretarka Odbora

Prilozi:

* Upitnik
* Tabelarni prikazi